Projektas

PRIENŲ RAJONO SAVIVALDYBĖS TARYBA

Sprendimas

DĖL UAB „PRIENŲ VANDENYS“ PERSKAIČIUOTŲ GERIAMOJO VANDENS TIEKIMO IR NUOTEKŲ TVARKYMO PASLAUGŲ BAZINIŲ KAINŲ NUSTATYMO

2022 m. rugpjūčio d. Nr.

Prienai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 7 punktu, Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika, patvirtinta Valstybinės kainų ir energetikos kontrolės komisijos 2006 m. gruodžio 21 d. nutarimu Nr. O3-92 „Dėl Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodikos patvirtinimo“, ir Valstybinės energetikos reguliavimo tarybos 2022 m. liepos 21 d. nutarimu Nr. O3E-1057 „Dėl UAB „Prienų vandenys“ perskaičiuotų geriamojo vandens tiekimo ir nuotekų tvarkymo paslaugų bazinių kainų derinimo“ bei atsižvelgdama į UAB „Prienų vandenys“ 2021-03-23 raštą Nr. 114, Prienų rajono savivaldybės taryba n u s p r e n d ž i a:

1. Patvirtinti UAB „Prienų vandenys“ perskaičiuotas geriamojo vandens tiekimo ir nuotekų tvarkymo paslaugų bazines kainas (be pridėtinės vertės mokesčio):

1.1.	geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas bute – 3,61 Eur/m3, iš šio skaičiaus:

1.1.1.	geriamojo vandens tiekimo – 1,49 Eur/m3;

1.1.2.	nuotekų tvarkymo – 2,12 Eur/m3, iš šio skaičiaus:

1.1.2.1.	nuotekų surinkimo – 1,28 Eur/m3;

1.1.2.2.	nuotekų valymo – 0,67 Eur/m3;

1.1.2.3.	nuotekų dumblo tvarkymo – 0,17 Eur/m3;

1.2.	geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose – 3,54 Eur/m3, iš šio skaičiaus:

1.2.1.	geriamojo vandens tiekimo – 1,46 Eur/m3;

1.2.2.	nuotekų tvarkymo – 2,08 Eur/m3 iš šio skaičiaus:

1.2.2.1.	nuotekų surinkimo – 1,25 Eur/m3;

1.2.2.2.	nuotekų valymo – 0,66 Eur/m3;

1.2.2.3.	nuotekų dumblo tvarkymo – 0,17 Eur/m3;

1.3.	geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams – 3,58 Eur/m3, iš šio skaičiaus:

1.3.1.	geriamojo vandens tiekimo – 1,51 Eur/m3;

1.3.2.	nuotekų tvarkymo – 2,07 Eur/m3, iš šio skaičiaus:

1.3.2.1.	nuotekų surinkimo – 1,25 Eur/m3;

1.3.2.2.	nuotekų valymo – 0,65 Eur/m3;

1.3.2.3.	nuotekų dumblo tvarkymo – 0,17 Eur/m3;

1.4.	geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamąjį vandenį, skirtą patalpoms šildyti ir tiekiamą vartotojams ir abonentams, bei geriamąjį vandenį, skirtą karštam vandeniui ruošti ir tiekiamą vartotojams, ir vartotojų kategorijai, perkančiai paslaugas daugiabučių gyvenamųjų namų įvade arba individualių namų bendrijų įvade – 3,53 Eur/m3, iš šio skaičiaus:

1.4.1.	geriamojo vandens tiekimo – 1,46 Eur/m3;

1.4.2.	nuotekų tvarkymo – 2,07 Eur/m3, iš šio skaičiaus:

1.4.2.1.	nuotekų surinkimo – 1,25 Eur/m3;

1.4.2.2.	nuotekų valymo – 0,65 Eur/m3;

1.4.2.3.	nuotekų dumblo tvarkymo – 0,17 Eur/m3;

1.5. nuotekų transportavimo asenizacijos transporto priemonėmis paslaugos bazinę kainą – 8,38 Eur/m3.

2. Pripažinti netekusiu galios Prienų rajono savivaldybės tarybos 2021 m. balandžio 29 d. sprendimą Nr. T3-119 „Dėl UAB „Prienų vandenys“ geriamojo vandens tiekimo ir nuotekų tvarkymo paslaugų bazinių kainų nustatymo“.

Šis sprendimas per vieną mėnesį nuo jo įteikimo ar paskelbimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras